Lapsen mahalaukun varjoainetutkimus

|  |  |
| --- | --- |
| Kuvaus: | Lapsen mahalaukun varjoainetutkimus, seurataan röntgenkuvilla juodun nesteen kulkua mahalaukussa. |

**TUTKIMUKSEEN VALMISTAUTUMINEN**

 Lapsenne on oltava syömättä ja juomatta neljä tuntia (4 h) ennen tutkimusta. Vauvan on oltava yksi ruokaväli syömättä ja juomatta.

 Varatkaa mukaan lapselle oma mieluinen muki tai tuttipullo. Jos lapsi juo vain jotain tiettyä mehua, ottakaa sitä mukaan. Muutoin käytetään tarvittaessa röntgenistä pillimehua antamaan makua varjoaineelle.

**TUTKIMUKSEN KULKU**

Vauvoille tutkimus pyritään tekemään ilman vanhempien läsnäoloa.

Lapselta riisutaan vartalon yläosa paljaaksi.

Vauvat ja leikki-ikäiset kuvataan makuuasennossa tutkimuspöydällä. Kouluikäisten tutkimus aloitetaan yleensä istuen/seisten.

Lapselle juotetaan mehuun sekoitettua kirkasta tai valkoista röntgenvarjoainetta mukista ja vauvoille ja leikki-ikäisille tutin läpi.

Vatsan alueelta otetaan röntgenkuvia eri asennoissa; selällään, vatsallaan ja kyljellään. Vauvoja ja leikki-ikäisiä tuetaan jaloista ja käsistä pysymään paikoillaan tutkimuksen aikana.

 Tutkimus kestää noin 30 min.

Tarvittaessa seurantaröntgenkuvia voidaan ottaa yhden tai useamman tunnin kuluttua. Tutkimus on kivuton.

**MUUTA HUOMIOITAVAA**

Lisätietoa säteilystä, röntgensäteilyn vaikutuksista sekä eri tutkimusten säteilyaltistuksesta saa internetistä

 [www.tutkimukseen.fi](http://www.tutkimukseen.fi)

 [www.stuk.fi](http://www.stuk.fi/)

**TUTKIMUKSEN JÄLKIHOITO**

Lapsi pääsee pesulle ja pukeutumaan. Tutkimuksen jälkeen uloste saattaa olla tavallista vaaleampaa, mikä johtuu varjoaineesta ja on vaaraton ohimenevä ilmiö. Suoliston huuhtoutumiseksi kannattaa juoda runsaasti.

**YHTEYSTIEDOT**

Jos Teillä on kysyttävää tutkimuksesta, ottakaa yhteys Röntgen 1, toimisto

puh 017- 173375, arkisin klo 8.00 - 14.30.